stanford-oval/wikipedia huggingface dataset:
טרגולינה
משפחות

איילוניים (Tragulidae)
Gelocidae - נכחדה
Leptomerycidae - נכחדה
Prodremotheriidae - נכחדה
Hypertragulidae - נכחדה
Praetragulidae - נכחדה
פרוטוצרטיים (Protoceratidae) - נכחדה
Archaeomerycidae - נכחדה
Lophiomerycidae - נכחדה
יואכים היינריך קאמפה

| --- | --- |

 לידה:  29 ביוני 1746 דינסן, הרפובליקה הפדרלית של גרמניה 
 פטירה:  22 באוקטובר 1818 (בגיל 72) בראונשווייג, הקונפדרציה הגרמנית 
 מדינה:  דוכסות בראונשווייג 
 מקום קבורה:  בראונשווייג 
 מקום לימודים:  אוניברסיטת הלמשטדט, אוניברסיטת האלה-ויטנברג 
 שפות היצירה:  גרמנית 
 יצירות בולטות:  The Discovery of America 
 צאצאים:  Charlotte Campe 
 
שער ספרו על קולומבוס וגילוי "הודו המערבית", 1782
יואכים היינריך קַאמפֶּה (בגרמנית: Joachim Heinrich Campe;‏ 29 ביוני 1746 - 22 באוקטובר 1818) היה מחנך גרמני, סופר ילדים, מוציא לאור ובלשן. מראשי תנועת הפילנתרופיניסטים ומהדמויות הבולטות של תקופת הנאורות בגרמניה.
תולדות חייו

נולד בסקסוניה התחתונה, התחנך בבתי ספר דתיים ולמד תאולוגיה באוניברסיטת האלה-ויטנברג. לאחר תום לימודיו עבר לברלין. ב-1773 שהה בפוטסדאם והכין תוכנית לחינוכו הראוי של נסיך הכתר של פרוסיה, פרידריך וילהלם. לאחר מכן עבר לעיירה הסמוכה טֶגֶל והועסק כמורה הפרטי של האחים אלכסנדר ווילהלם פון הומבולדט הצעירים, שעתידים היו להיות שניים מהאינטלקטואלים החשובים של גרמניה.
ב-1775 עבר ללמד בבית הספר הפילנתרופיניסטי של יוהאן ברנהרד באזדוב בדסאו, אך עזב לאחר פחות משנה עקב חילוקי דעות עִמו. הוא עבר להמבורג ושם הקים בית ספר דומה ברוח הפילנתרופיניזם. בין השנים 1785-1791 פרסם 16 כרכים של החיבור הפרוגרמטי Allgemeine Revision des gesammten Schul und Erziehungswesens ("רוויזיה כללית של בית הספר ומערכת החינוך") ותרגם את הספרים "מחשבות אחדות אודות החינוך" מאת ג'ון לוק ו"אמיל, או על החינוך" מאת ז'אן-ז'אק רוסו. ב-1786 קרא לו הנסיך קארל וילהלם פרדיננד, דוכס בראונשווייג-וולפנביטל לבראונשווייג על מנת שייטול על עצמו את האחריות על מערכת החינוך בנסיכות. קאמפה העביר את ניהול בית הספר בהמבורג לידיו של  ארנסט כריסטיאן טראפ (Ernst Christian Trapp), והוא גם שירש את מקומו בבראונשווייג.
קאמפה פעל גם כסופר ילדים, ובכך מילא חלל ויצר את הסוגה הספרותית של ספרים לבני הנעורים. הוא עיבד את ספרו של דניאל דפו "רובינזון קרוזו" (Robinson der Jüngere, "רובינזון הצעיר", 1780) והטרילוגיה "גילוי אמריקה" (Die Entdeckung von Amerika, בשלושה חלקים: קולומבוס, קורטס ופיסארו; תורגמה לעברית בידי משה מנדלסון). בנוסף כתב ספרי לימוד לילדים (Kleine Kinderbibliothek, "ספרייה קטנה לילדים"), ספרי לימוד קריאה מותאמים לבנים ולבנות וספרי מסעות (Erste Sammlung interessanter und durchgängig zweckmäßig abgefasster Reisebeschreibungen für die Jugend, "אוסף ראשון של סיפורי מסע מעניינים ומועילים באופן עקבי מנוסחים לנוער" ב-12 כרכים ו-Neue Sammlung merkwürdiger Reisebeschreibungen für die Jugend, "אוסף חדש של מסעות מוזרים לנוער" ב-7 כרכים).
ב-1787 הקים הוצאת ספרים, בעיקר על מנת להדפיס ולפרסם את ספריו. כיוון שהיו אלה ספרים פופולריים לבני הנעורים זכתה ההוצאה בהצלחה כלכלית.
קאמפה הסתקרן מאוד מן המהפכה הצרפתית וב-1789 יצא עם תלמידו לשעבר וילהלם פון הומבולדט לפריז ונכח כעד בכינוס האספה הלאומית. ב-1792 זכה לאזרחות כבוד של צרפת יחד עם ג'ורג' וושינגטון, פרידריך שילר ואחרים.
באחרית ימיו עסק בעיקר בשיפור ו"טיהור" השפה הגרמנית, על ידי יצירת תחדישים לשוניים במקום מילים זרות ושאולות – הן מתוך מטרה חברתית להפוך את השפה לפשוטה ומובנת יותר לכל שדרות העם, והן על-מנת לנקות את הגרמנית הצחה מהשפעות זרות מתוך השקפה רומנטית-פטריוטית. בין 11,500 התחדישים שטבע במילונו נותרו רבות בשימוש שוטף, בהן "Hochschule" ("בית ספר גבוה" – מכללה, אוניברסיטה; במקום המילה הלטינית "אוניברסיטה"), "altertümlich" ("עתיק"; במקום המילה antik, שמקורה לטיני), "Wust" ("תוהו ובוהו"; במקום המילה "כאוס", שמקורה ביוונית עתיקה) ועוד.
טום וג'רי: טבעת הקסמים

| --- | --- |

כרזת ה-DVD של הסרט בעברית
 מבוסס על:  טום וג'רי 
 בימוי:  ג'יימס ט. ווקר
 הופק בידי:  האחים וורנר, Turner Entertainment
 תסריט:  טים קאהיל, ג'ולי מקנלי קאהיל
 עריכה:  ברדפורד ה. קיטס
 מדבבים:  ג'ף בנט ג'ס הרנל מוריס לאמרץ' טרס מקנייל טרה סטרונג מיילי פלאנאגן צ'רלי שלאטר ג'ים קומינגס פרנק ולקר בילי וסט 
 מדבבים בעברית:  עמי מנדלמן, דודו זר, יהויכין פרידלנדר, אורלי תגר, יורם יוספסברג, גיורא קנת, גיא זיידמן, מאיה בר שלום
 מדינה:  ארצות הברית 
 חברת הפקה:  Turner Entertainment, האחים וורנר 
 חברה מפיצה:  Warner Home Video
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 12 במרץ 2002  ישראל 2002
 משך הקרנה:  62 דק' 
 שפת הסרט:  אנגלית (הסרט דובב לשפות נוספות, ביניהן: עברית, צרפתית ואיטלקית)
 סוגה:  סרט הנפשה, סרט קומדיה, סרט פנטזיה, סרט ילדים
 סרט הבא:  טום וג'רי: זינוק למאדים 
 דף הסרט ב־IMDb
 
טום וג'רי: טבעת הקסמים (באנגלית: Tom and Jerry: The Magic Ring) הוא סרט מונפש אמריקאי לילדים מסוגת קומדיה ופנטזיה המבוסס על הדמויות "טום וג'רי". הסרט הופק על ידי חברת "האחים וורנר" (דבר שהופך את הסרט לסרט הראשון של טום וג'רי שהופק על ידי החברה) וחברת "Turner Entertainment". הסרט נוצר על ידי טום מינטון, בוים על ידי ג'יימס ט. ווקר ונכתב על ידי טים קאהיל וג'ולי מקנלי קאהיל.
הסרט הופץ לראשונה בארצות הברית ב-DVD וב-VHS ב-12 במרץ 2002. בישראל הסרט הופץ לראשונה בדיבוב לעברית ב-DVD בשנת 2002. לסרט יצא משחק וידאו המבוסס עליו. אורך הסרט הוא כ-64 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).
תקציר העלילה

קוסם בשם צ'יפ, מנסה לרקוח שיקוי קסמים ועל מנת להשלימו, היה עליו לצאת לנסוע לחו"ל להשיג את המרכיב האחרון. טרם לכתו, הוא נותן לטום החתול להיות אחראי על טבעת קסומה ויקרה מפז. כאשר ג'רי העכבר נתקל בטבעת הוא חובש אותה לראשו. היא נשארת בטעות תקועה על ראשו - דבר שגרם לו לרוץ לעיר, ואחריו יצא טום שאחראי על הטבעת. במהלך המרדף, טום וג'רי מתאחדים עם דמויות שונות, ביניהם: ניבלס העכבר האפור עם החיתול שלו, ובן דודו של ג'רי, פרדי, עכבר חזק שלובש חולצה ארוכה עם פסים בצבעים צהוב ושחור. במהלך הסרט, טום וג'רי מנסים להשיג את הטבעת, אך ללא הצלחה.
הדמויות והמדבבים

במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ובתי בן יער.
| שם הדמות | מדבב/ת באנגלית | מדבב/ת בעברית |
| --- | --- | --- |
| טום החתול | ג'ף בנט |  |
| ג'רי העכבר | פרנק ולקר |  |
| דרופי | ג'ף בנט | דודו זר |
| צ'יפ | צ'ארלי סלאטר | עמי מנדלמן |
| בוץ' | ג'ים קאמינגס | עמי מנדלמן, יורם יוספסברג (קול שני) |
| שוטר | ג'ס הארנל | עמי מנדלמן |
| ספייק | מוריס לאמרץ' | יהויכין פרידלנדר |
| אמא / מרגרט | טרס מקנייל | מאיה בר שלום |
| ניבלס | טרה סטרונג | אורלי תגר |
| פרדי | בילי וסט | יורם יוספסברג |
| ג'ואי | ג'ף בנט | גיורא קנת |
| ילד | מיילי פלאנאגאן |  |
| בוץ' | מוריס לאמרץ' |  |
| כלב אירי |  | עמי מנדלמן |
| דרופי (נהג אוטובוס) |  | עמי מנדלמן |
| מלטש יהלומים |  | יורם יוספסברג |
| ג'וניור |  | גיא זיידמן |
יום מגיני אוקראינה

| --- | --- |

 מדינה:  אוקראינה 
 סוג:  חג ציבורי 
 
יום מגיני אוקראינה (באוקראינית: День захи́сника́ Украї́ни) הוא יום זיכרון לאומי המצוין באוקראינה מדי שנה ב-1 באוקטובר. בשנים 2015–2022 הוא צוין ב־ב-14 באוקטובר. ביום זה מודים בני העם האוקראיני ללוחמי צבא אוקראינה המגינים על מולדתם ולחיילים משוחררים, וזוכרים את הנופלים מקרב חיילי הצבא במערכות העם.
היסטוריה

ב-14 באוקטובר 2014 נחתם צו נשיאותי על ידי נשיא אוקראינה החמישי פטרו פורושנקו, המכריז על חג לאומי בשם "יום מגיני אוקראינה" (באוקראינית: День захи́сника́ Украї́ни) בעקבות הסכסוך האוקראיני-רוסי (שהחל ב-20 בפברואר אותה שנה, 8 שנים ו-4 ימים טרם הפלישה הרוסית לאוקראינה) וכחלק מתהליך הדה-קומוניזציה של אוקראינה (בעקבות מהפכת הכבוד (אנ') שהתחוללה באוקראינה שבוע טרם פרוץ המלחמה). בדברי ההסבר לצו כתב פורושנקו כי מטרתו של החג היא, בין היתר, "להנציח את האומץ והגבורה של מגיני עצמאותה ושלמותה הטריטוריאלית של אוקראינה", כמו גם את "המסורות הצבאיות והניצחונות של בני העם האוקראיני", וכן "לקדם את הרוח הפטריוטית ולתמוך ביוזמה ציבורית".
הלכה למעשה, יום מגיני אוקראינה החליף את יום מגיני המולדת (אנ'), חג לאומי שמקורו בשורשיה הסובייטים של אוקראינה תחת הכיבוש הסובייטי, מדינה שהתקיימה בין 1922 עד הכרזת העצמאות האוקראינית (אנ') ב-24 באוגוסט 1991. ב-24 באוגוסט 2014 (יום העצמאות האוקראיני (אנ')) הכריז הנשיא פורושנקו כי אוקראינה לא תמשיך לציין את מועדי החגים הלאומיים הנהוגים ברוסיה, וכי היא תציין "רק את מועדי החגים של אוקראינה, ולא של אף אחד אחר".
ב-14 ביולי 2021 החליטה המועצה העליונה של אוקראינה (הפרלמנט) לשנות את שמו הרשמי של החג ל"יום מגיני ומגינות אוקראינה" (באוקראינית: День захи́сникі́в і захи́сни́ць Украї́ни), כדי להכליל ביום זה את כל המערך הלוחם בצבאות אוקראינה, מאחר שבאוקראינית, בדומה לעברית, קיים הבדל דקדוקי בשמות העצם בין זכר (захисників) לנקבה (захисниць).
היסטוריה > בחירת התאריך

התאריך 14 באוקטובר נבחר בהמלצת יושב ראש המכון האוקראיני לזיכרון לאומי (אנ'), וולודימיר ויאטרוביץ' (Володи́мир В'ятро́вич), בעקבות היותו יום חג (לפי הלוח היוליאני) בכנסייה האורתודוקסית לזכר מרים, אם ישו. החג נחגג על ידי האוקראינים מאז המאה ה-12, ובייחוד על ידי הקוזאקים באוקראינה, שזיהו את מרים כפטרוניתם, ויום זה הוא יום חגם הלאומי.
במהלך מלחמת העצמאות של אוקראינה (1917-1920) נעשה שימוש בחג על ידי צבא העם האוקראיני (אנ').
תאריכים נוספים

בעוד 14 באוקטובר מציין את יום מגיני אוקראינה, קיימים מספר תאריכים נוספים בלוח השנה עבור יחידות צבא מסוימות, ובהם:
יום ראשון הראשון של חודש יוני – יום הימייה
יום שבת הראשון של חודש אוגוסט – יום חיל האוויר
8 באוגוסט – יום חֵיל הַקֶשֶׁר
7 בספטמבר – יום חיל המודיעין
9 בספטמבר – יום חיל השריון
14 בספטמבר – יום הכוחות הממונעים
14 באוקטובר – יום מגיני אוקראינה
29 באוקטובר – יום קציני הכספים
3 בנובמבר – יום התותחנים וחיל הארטילריה
3 בנובמבר – יום חיל ההנדסה
21 בנובמבר – יום חיל הצנחנים וכוחות התקיפה האווירית
12 בדצמבר – יום הכוחות הקרקעיים
23 בדצמבר – יום הכוחות המיוחדים
הערות שוליים

↑  "Parliament changes dates of Christmas, Statehood Day, Day of Defenders". Ukrinform (באנגלית). 2023-07-14. נבדק ב-2023-07-14.
↑  Ukraine marks first 'Defenders Day' with harsh words for Putin, Fox News Channel (14 October 2015)
↑  "Ukraine honours servicemen during celebrations of first-ever Defenders' Day", Ukraine Today (14 October 2015)
↑  Ukraine's Defenders Day to be observed on October 14, February 23 celebration canceled, מתוך אתר interfax.com.ua (באנגלית)
↑  New Oct. 14 state holiday has Orthodox, Cossack roots, מתוך אתר kyivpost.com (באנגלית)
טום וג'רי: רובין הוד והעכבר העליז

| --- | --- |

כרזת הסרט באנגלית
 מבוסס על:  טום וג'רי מאת ביל האנה וג'וזף ברברה
 בימוי:  ספייק ברנדט וטוני סרוון 
 תסריט:  ארל קרס מייקל פ. ריאן
 מדבבים:  ג'יימי באמבר פיל למאר גרג אליס ג'ס הרנל Richard McGonagle ג'ו אלאסקי ארין גריי ואן אוסברי ג'ון דימאג'יו צ'ארלס שונסי ג'ון מייקל היגינס קלייב רוויל 
 מוזיקה:  מיכאל טברה 
 מדינה:  ארצות הברית ארצות הברית
 חברת הפקה:  Turner Entertainment 
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 28 בספטמבר 2012
 משך הקרנה:  58 דקות
 שפת הסרט:  אנגלית
 סוגה:  סרט הנפשה, סרט קומדיה, סרט פעולה, סרט הרפתקאות, סרט ילדים
 סרט קודם:  טום וג'רי והקוסם מארץ עוץ 
 סרט הבא:  טום וג'רי: ההרפתקה הענקית 
 דף הסרט ב־IMDb
 
טום וג'רי: רובין הוד והעכבר העליז (באנגלית: Tom and Jerry: Robin Hood and His Merry Mouse) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וטוני קרוון, ונכתב על ידי ארל קרס ומייקל פ. ריאן.
הסרט הופץ לראשונה בארצות הברית ב-DVD ובבלו ריי ב-28 בספטמבר 2012.
תקציר העלילה

רובין הוד ושותפו ג'רי העכבר מתכוננים לעשות מארב על מנת לקחת את כספי המס ולהביא לעניים ביער שרווד. הם עשו מלכודת לשריף מנוטינגהאם, יד ימינו של הנסיך ג'ון אשר בא עם עוזרו טום החתול. אולם, תודות לאזהרתו של ג'רי, רובין הופיע עם אנשיו העליזים, הביסו את היריבים והצליחו לקחת את הזהב. כאשר ג'ון והשריף דברו ביניהם על המקרה האחרון, השריף הבין שרובין משתמש בג'רי על מנת להעביר מידע ולהזהירו מפני מרגל בתוך הטירה, והטיל משימה על טום לתפוס את ג'רי בפקודה לתפוס את הבוגד.
באותו לילה, רובין ביקש מג'רי לשלוח שיר אהבה לעלמה מריאן (בגילומה של רד מהסרטון "red hot riding hood"), הקשר הסודי ומושא אהבתו. אולם, מריאן מוחזקת בידי טום וכאשר ג'רי נכנס לטירה, טום רדף אחריו וניסה לסלק אותו ללא הצלחה. השריף תכנן תוכנית ללכוד את רובין בתחרות קשתות, עם נשיקה ממריאן כפרס לזוכה. רובין לא היה יכול להתנגד ונכנס לתחרות, למרות החששות של אנשיו. כאשר ג'רי נרדף בידי טום כאשר הוא שולח טבעת אהבה מרובין למריאן, הוא עוזר לו בטעות לזכות בתחרות, השריף חשף את רובין בתחפושת ולכד אותו ואת אנשיו.
ג'רי, יחד עם האנשים העליזים היחידים (ספייק וטייק ודרופי) נשארו בזירה, חדרו לטירה על מנת לשחרר את השותפים שלהם, אולם הם נתפסו בידי טום. כאשר נלחמו מול חדרה של מריאן, הם בטעות נתגלו על ידי השריף אשר גילה שמריאן היא מוסרת המידע של רובין ואסר אותה. טום סוף סוף תפס את ג'רי, אולם הוא פוטר ברשעות על ידי הנסיך ג'ון והשריף אשר למדו לחרדתם שהמלך ריצ'רד, חוזר ממסעי הצלב מוקדם מהצפוי. הנסיך ג'ון והשריף החלו לרקום מזימה כדי להרוג את ריצ'רד לפני שהוא יוכל להניח את רגלו באדמה הבריטית והחליטו גם להרוג את מריאן על "הבגידה" שלה. כתוצאה, טום שלל את נאמנותו לנסיך ג'ון, שחרר את ג'רי ויחד הם איחדו כוחות ושחררו את רובין הוד והאנשים העליזים מהכלא.
בינתיים, הנסיך ג'ון, השריף ואנשיהם רכבו על מנת לערוך מלכודת לריצ'רד. ספייק, טייק ודרופי נכנסו לטירה לא מוכנים ושחררו את מריאן. לאחר שספייק גילה את מקומו של המארב של ג'ון, טום, ג'רי, רובין ואנשיו באים להצלה. הם הגיעו אל נקודה, בה הם נלחמים מול ג'ון והשריף על מנת ליישר את ההדורים. כאשר רובין וריצ'רד נשארו ללא עזרה, טום וג'רי נלחמו מול שני הבוגדים ג'ון והשריף בקרב חרבות, דבר שאפשר לרובין ולריצ'רד לשחרר את עצמם ולחדש את המריבות עם ג'ון והשריף. ג'ון והשריף נלכדו, ריצ'רד חזר לכס המלכות שלו, רובין ומריאן התחתנו, וטום וג'רי הפכו לאבירים בשירות המלך.
הדמויות והמדבבים

ספייק ברנדט - טום החתול, ג'רי העכבר וטייק (לא מופיע בקרדיטים)
ג'יימי באמבר - רובין הוד
פיל לאמאר - ספייק
צ'ארלס שאונסי - השריף מנוטינגהאם
ג'ון מייקל היגינס - הנסיך ג'ון
גריי דלייסל - העלמה מריאן
קלייב רוויל - המלך ריצ'רד / שופט בתחרות
ג'ון דימאג'יו - ג'ון הקטן / מקוולף
ג'ו אלסקי - הנזיר טאק / הנזיר דרופי
גרג אילס - וויל סקארלט / טין
ג'ס הארנל - פאן
ריצ'רד מקגונגל - ברוך הדוב / אלי
יואכים הנרי

יואכים אנדרה הנרי (באנגלית: Joachim Andre Henry) הוא פוליטיקאי מסנט לוסיה, שנבחר לשמש כחבר בית האספה של סנט לוסיה ב-26 ביולי 2021.
קריירה

הנרי חבר במפלגת העבודה של סנט לוסיה. בשנים 2016–2020 היה חבר הסנאט של סנט לוסיה, ושימש כמנהיג האופוזיציה.
בבחירות 2016 ניסה הנרי להתמודד מטעם דרום-מזרח קסטריז על מקום בבית האספה של סנט לוסיה, בית הנבחרים התחתון, אך נכשל. הנרי התמודד שוב על אותו כיסא בבית האספה בבחירות הכלליות שנערכו ב-26 ביולי 2021, קיבל 52.90% מהקולות וניצח את יריבו גיא ג'וזף, שהחזיק בכיסא בבית האספה מאז 2006.
באוגוסט 2021 הוא מונה לשר בממשלה.
הערות שוליים

↑  St. Aimee, Joshua (28 באפריל 2020). "SLP confirms two "new" candidates: Emma Hippolyte and Joachim Henry to contest next election!". St. Lucia Star. נבדק ב-29 ביולי 2021. {{cite news}}:  (עזרה)
↑  "Elections 2021 Update: Joachim Henry Wins Castries South East". The Voice. 27 ביולי 2021. נבדק ב-29 ביולי 2021. {{cite news}}:  (עזרה)
↑  "Saint Lucia General Elections 2021". Saint Lucia Electoral Department. נבדק ב-29 ביולי 2021. {{cite web}}:  (עזרה)
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יואכים הנרי".
טום וג'רי פוגשים את שרלוק הולמס

| --- | --- |

כרזת הסרט באנגלית
 מבוסס על:  טום וג'רי מאת ביל האנה וג'וזף ברברה שרלוק הולמס ודוקטור ווטסון מאת ארתור קונאן דויל
 בימוי:  ראג'ה גוסנל 
 תסריט:  ארל קרס
 מדבבים:  מלקולם מקדואל Richard McGonagle ג'ס הרנל קת' סוסי טום קני בילי וסט גרג אליס ג'ף ברגמן מייקל יורק פיל למאר ג'ון ריס-דייוויס ארין גריי ואן אוסברי ג'ו אלאסקי 
 מוזיקה:  מיכאל טברה 
 מדינה:  ארצות הברית ארצות הברית
 חברת הפקה:  Turner Entertainment, האחים וורנר הנפשה 
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  הממלכה המאוחדת 10 באוגוסט 2010   ארצות הברית 24 באוגוסט 2010
 משך הקרנה:  50 דקות
 שפת הסרט:  אנגלית
 סוגה:  סרט הנפשה, סרט קומדיה, סרט פעולה, סרט הרפתקאות, סרט ילדים
 סרט קודם:  טום וג'רי: אגדת מפצח האגוזים 
 סרט הבא:  טום וג'רי והקוסם מארץ עוץ 
 דף הסרט ב־IMDb
 
טום וג'רי פוגשים את שרלוק הולמס (באנגלית: Tom and Jerry Meet Sherlock Holmes) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וג'ף סירגי ונכתב על ידי ארל קרס. הסרט מספר על טום החתול וג'רי העכבר שחוברים לשרלוק הולמס על מנת לחקור את שוד היהלומים הגדול.
הסרט הופץ לראשונה בארצות הברית ב-DVD ב-24 באוגוסט 2010 ובממלכה המאוחדת ב-10 באוגוסט 2010.
תקציר העלילה

סדרה של גנבות תכשיטים מתרחשת בלונדון, וזמרת יפהפייה בשם "רד" מופללת במעשה הפשע. כעת טום החתול וג'רי העכבר מצטרפים לשרלוק הולמס כעוזרים בחיפוש אחר רמזים, מציאת הגנב האמיתי ופענוח התיק.
הדמויות והמדבבים

בילי ווסט - טום החתול
ג'ו אלסקי - ג'רי העכבר
גריי דלייסל - רד
מייקל יורק - שרלוק הולמס
מלקולם מקדואל - פרופסור מוריארטי
ג'ון ריס-דייוויס - דוקטור ווטסון
קאת' סוסי - טאפי
ג'ף ברגמן - בוץ', דרופי
פיל לאמאר - ספייק, שוטר
גרג אליס - טין, סמל
ג'ס הארנל - פאן, בראט ג'רמי
ריצ'רד מקגונגל - אלי, שוטר
טום קני - דמויות שונות
טום וג'רי במשימת ריגול

| --- | --- |

כרזת הסרט באנגלית
 מבוסס על:  טום וג'רי מאת ביל האנה וג'וזף ברברה ג'וני קווסט מאת דאג וויילדי
 בימוי:  Spike Brandt 
 תסריט:  ג'ים קריג הית' קארסון
 עריכה:  קייל סלאטפורד
 מדבבים:  וויל האנה ג'ניס קאוואי ריס הארטוויג אריק באוזה מייקל הנקס טיה קארר ג'יימס הונג ג'ו אלסקי גרג אליס ג'ס הארנל ריצ'רד מקגונגל ארני פאטונג'ה גריי דלייסל טים מאת'סון ספייק ברנדט
 מוזיקה:  מיכאל טברה 
 מדינה:  ארצות הברית ארצות הברית
 חברת הפקה:  Turner Entertainment 
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית 9 ביוני 2015 (VOD) 23 ביוני 2015 (DVD)
 משך הקרנה:  73 דקות
 שפת הסרט:  אנגלית
 סוגה:  סרט הנפשה, סרט קומדיה, סרט פעולה, סרט הרפתקאות, סרט ילדים
 סרט קודם:  טום וג'רי: הדרקון האבוד 
 סרט הבא:  טום וג'רי: בחזרה לארץ עוץ 
 דף הסרט ב־IMDb
 
טום וג'רי במשימת ריגול (באנגלית: Tom and Jerry: Spy Quest) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וטוני סרוון (אנ') ונכתב על ידי ג'ין גרילו. הסרט מספר על טום החתול וג'רי העכבר שחוברים אל ג'וני קווסט, האדג'י ובנדיט במשימת ריגול. טים מאת'סון, שדיבב את הנשיא בסרט, דיבב את ג'וני קווסט בסדרה עצמה.
הסרט הופץ לראשונה ב-VOD בארצות הברית ב-9 ביוני 2015 וב-DVD ב-23 ביוני 2015.
תקציר העלילה

לטום החתול וג'רי העכבר יש יום רגוע בחוף הים עד שג'וני קווסט, האדג'י ובנדיט הגיעו. הם נאלצים לעזור להם למנוע מצבא החתולים של ד"ר זין לגנוב את ההמצאה החדשה של ד"ר בנטון קווסט.
הדמויות והמדבבים

וויל האנה - טום החתול
ג'ניס קאוואי - ג'רי העכבר
ריס הארטוויג - ג'וני קווסט
אריק באוזה - ד"ר בנסון קווסט
מייקל הנקס - רייס באנון
טיה קארר - ג'זאבל ג'ייד
ג'יימס הונג - ד"ר זין
ג'ו אלסקי - דרופי
גרג אליס - טין
ג'ס הארנל - פאן
ריצ'רד מקגונגל - אלי
ארני פאטונג'ה - האדג'י
גריי דלייסל - קרול
טים מאת'סון - הנשיא (מאת'סון דיבב את ג'וני קווסט בסדרה)
ספייק ברנדט - ספייק
טרמינל (משחק)

"טרמינל" או בשמו הלועזי NimX הוא משחק חשיבה אלקטרוני המשווק בישראל על ידי "קודקוד".
הטרמינל הוא לוח בגודל כף יד ובו 25 נוריות. בתחילת כל משחק נדלקות על הלוח נקודות אור. כל שחקן מתבקש לכבות בתורו מספר נקודות רציפות לאורך שורה, עמודה או אלכסון על ידי לחיצה קלה. השחקן שמכבה את הנורית האחרונה מפסיד.
אפשר לשחק בזוג ואפשר לבד נגד המחשב. מחשב המשחק 'לומד' את המשחק יחד עם השחקן ומתאים את רמתו אליו.
חרדים אנוסים

המונח חרדים אנוסים מתייחס לחרדים החיים בחברה החרדית ושומרים בפומבי על אורח חיים חרדי, אך אינם מאמינים בעקרונות האמונה המקובלים בציבור האורתודוקסי, ולעיתים אף עוברים בסתר על חלק ממצוות הדת המרכזיות, כגון שמירת שבת או דיני הצניעות. היוצאים בשאלה שונים מהם בכך שהם נוהגים באורח חיים חילוני בצורה גלויה. רוב החרדים האנוסים מתאמצים למנוע את חשיפתם ככאלה, ואין נתונים ברורים לגבי היקף התופעה. יש המשערים שהחשיפה לאינטרנט גרמה לעלייה במספרם.[דרוש מקור]
כוונת המונח

לרוב, המונח "חרדים אנוסים" מתייחס לאנשים שנולדו בתוך החברה החרדית, או הצטרפו אליה בהמשך חייהם, וניהלו בעבר אורח חיים חרדי לכל דבר, אלא שבשלב מסוים הם עברו מעין הליך פנימי של יציאה בשאלה, שגרם להם להפסיק להגדיר את השקפתם כחרדית; עם זאת, הם ממשיכים להתנהל כחרדים, לעיתים רק למראית עין. יש להבדיל בינם לבין יהודים חרדים שאינם מקיימים את כל מצוות היהדות החרדית וחוקיה, אך ממשיכים להגדיר עצמם כחרדים וכחלק מהחברה החרדית.
החרדים האנוסים ממשיכים להתלבש ולהסתפר כחרדים, לשמור שבת לפחות למראית עין, להניח תפילין, או, אצל נשים, להדליק נרות שבת, לכסות את השיער ולשמור חיצונית על שאר חוקי הדת והחברה שהם חיים בה. ואולם חלקם, בעת שהם לבדם או כאשר הם בחברת אנשים מסוימים, אינם שומרים מצוות.
סיבות לקיום אורח חיים חרדי אנוס

בדרך כלל, הסיבות לכך שהחרדים האנוסים בוחרים להמשיך בקיום אורח החיים החרדי כלפי חוץ, אף על פי שאינם חרדים בהשקפתם, הן משפחתיות וחברתיות. חרדים אנוסים רבים הם נשואים והורים לילדים, והם מעדיפים המשך שמירה על התא המשפחתי ועל אורח חיים חרדי למראית עין, על פני יציאה בשאלה גלויה, שעלולה להוביל לפירוק התא המשפחתי או לפגיעה בקרובים אליהם. אחרים עושים זאת מסיבות חברתיות, כגון החשש מנידוים על ידי הקהילה והמשפחה, או החשש להתרחקות כפויה מהן. סיבות אחרות לקיום אורח החיים האמור יכולות להיות כלכליות. למשל, בעלי עסקים הפועלים בתוך החברה החרדית, או אנשים התלויים כלכלית בהורים או במשפחה ואינם מסוגלים לכלכל את עצמם באופן עצמאי.
חרדים אנוסים ויציאה בשאלה

המונח "חרדים אנוסים" הוא מונח נפרד מיציאה בשאלה, שכן בעוד היוצאים בשאלה מנהלים, על פי רוב, אורח חיים חילוני בצורה מוצהרת, החרדים האנוסים שומרים כלפי חוץ על חזות חרדית. למרות זאת, קשה להגדיר חלוקה דיכוטומית בין שני הציבורים הללו, שכן מחד גיסא, חלק מהיוצאים בשאלה מתלבשים כחרדים ונוהגים כמותם בצורה כלשהי כשהם מבקרים את בני משפחתם וחבריהם החרדים, ומאידך גיסא, חלק מהחרדים האנוסים מתנהגים כחילונים לכל דבר כאשר הם נמצאים בחברת אנוסים אחרים או בחברת יוצאים בשאלה וחילונים. רוב המקרים של יציאה בשאלה  מן החברה החרדית מתחילים בהתנהלותם של היוצאים כחרדים אנוסים[דרוש מקור].
קשיים באורח החיים החרדי-אנוס

חרדים אנוסים רבים מתמודדים עם קשיים הנובעים מקיום אורח חייהם. הקשיים כוללים את החשש מהיחשפות ואת האתגר של החיים הכפולים.
חלק מהחרדים האנוסים אינם משתפים כמעט אף אדם בעובדת היותם אנוסים. אחרים משתפים בכך חלק ממכריהם, וחלק מהם יוצרים קשר עם אנשים אחרים המקיימים אורח חיים דומה, ואף עם חילונים או יוצאים בשאלה. יש מהם שאף מבלים במקומות בילוי חילוניים.
בניגוד ליוצאים בשאלה, שיכולים להיעזר בארגונים ובעמותות שנוסדו במטרה לסייע להם, נכון ל-2019, עדיין אין גופים רשמיים המסייעים לחרדים אנוסים. עם זאת, קיימות עבורם קבוצות תמיכה וסיוע, רבות מהן ברשתות החברתיות ובאינטרנט בכלל. כמו כן, נערכים מפגשים פנימיים של חלקם.
דפוסי פעולה של חרדים אנוסים

ישנם כמה סוגים של חרדים אנוסים:
אלה המסתירים את מצבם האמוני והדתי אפילו מבני משפחתם. מרחב הפעולה שלהם מוגבל, והוא יתבטא למשל בחילול שבת כאשר כל בני הבית בבית הכנסת, או בתא השירותים כאשר מדובר בשימוש בטלפון סלולרי.
אלה שבני זוגם מודעים למצבם הרוחני והדתי של האנוס, אבל אינם משתפים איתו פעולה. עדיין עליו להראות כלפי חוץ אל מול ילדיו את השקפת העולם החרדית.
כאשר שני בני הזוג הם חרדים אנוסים, הם יקיימו בפני עצמם אורח חיים חילוני בביתם, במקביל לחזות חיצונית חרדית שאותה יציגו בפני ילדיהם. אם הילדים מספיק קטנים ועדיין לא התחילו ללמוד בתלמוד תורה, זה יכול להתבטא במעבר לאזורי מגורים שאינם חרדיים במובהק, אך סמוכים לאזורים חרדיים, ולכן כאלו שהמגורים בהם אינם מעידים על עזיבת החברה החרדית. כך משפחתם והקהילה הסובבת עדיין יכולות לחשוב שהם חרדים.
לקריאה נוספת

Ayala Fader,‏ Hidden Heretics: Jewish Doubt in the Digital Age. הוצאת אוניברסיטת פרינסטון, 2020.
הבלוג "נעבעך אפיקורס".
מנדי יעקובוביץ, טקסי "אנוסים" בקהילה החרדית
הערות שוליים

↑  שרית ברזילאי, לפרוץ מאה שערים, ראשון לציון: ידיעות ספרים, 2003
שלומי דורון, המהלכים בין העולמות, בני ברק: הוצאת הקיבוץ המאוחד, 2013
רוחמה וייס, האביב החרדי, פגשתי את "האנוסים", באתר ynet, 5 בדצמבר 2014
1 2  שבתי בנדט‏, חיי הלילה הסודיים של האנוסים, באתר וואלה, 26 בדצמבר 2013
↑  חיים זיכרמן, שחור כחול לבן: מסע אל תוך החברה החרדית בישראל, 2014, עמ' 125-127